Aretha Franklin dhe gjurma e saj në pejzazhin muzikor
Aretha Franklin, Mbretëresha e Muzikës Soul, u nda nga jeta në moshën 76-vjeçare pas një karriere prej gjashtë dekadash
Legjenda e muzikës, Aretha Franklin, e njohur si Mbretëresha e Muzikës Soul nga miliona adhurues, u nda nga jeta të enjten në moshën 76-vjeçare. Aretha konsiderohej një nga artistet më të mëdha amerikane. Gjatë karrierës së saj të gjatë ajo ka shitur miliona disqe, ka marrë vlerësime të panumërta, ndër to 18 Çmime Grammy dhe ka gëzuar admirimin e disa brezave artdashës si brenda, edhe jashtë vendit. Në 1967, me interpretimin e këngës "Respect" Aretha Franklin u bë e njohur në të gjithë vendin dhe siguroi çmimin e parë Grammy, nderimi më i lartë për një artist në lëminë muzikore. Kënga u bë një himn i fuqizimit të gruas. “,” thoshte Aretha. Dhe për 60 vjet në karrierë, artistja arriti të sigurojë pikërisht atë që donte, respekt... ...si nga artistë të tjerë, ashtu edhe nga figura publike, presidentë e miliona adhurues në mbarë botën. Në rrugëtimin e saj artistik ajo shënoi suksese të shumta. Kur mbushi 52 vjeç ajo u bë personaliteti në moshë më të re që nderohej me Çmimin prestigjoz të Qendrës Kennedy. Ajo ishte një ndër 14 amerikanë të shquar që në 2005 mori Medaljen Presidenciale të Lirisë. Aretha ishte një artiste energjike që ka interpretuar në koncerte të panumërta, përfshirë edhe në ceremonitë e inaugurimit të Presidentit Barak Obama. Ata që e njihnin thonin se ajo ishte po aq impresionuese në kontaktet personale, sa edhe në skenë. “”, shprehej Aretha. Mbretëresha e Muzikës Soul mund të jetë ndarë nga ne fizikisht, por ne do të ruajmë përjetësisht thesarin muzikor që ka lënë për brezat.